Huonolaatuisemmissa hoisin-kastikkeissa on paljon vettä. Huonolaatuisemmassa on myös vahvempia väriaineita ja vähemmän mausteita. Eroja voi löytää ainesosaluetteloiden pituutta vertaamalla. Laadukkaan Lee Kum Keen hoisinkastikkeen ainesosaluettelo on: "Sokeri, vehnä, fermentoitu soijapapu (vesi, suola, soijapapu, vehnäjauho), suola, bataattijauhe, väri sokerikulööri , muunneltu maissitärkkelys, kuivattu valkosipuli, seesamitahna, mausteita,  suolattu chilipippuri (chili, suola), etikkahappo." Spice up! :in hoisinkastikkeen ainesosaluettelo on puolestaan: "Sokeri, vesi, fermentoitu soijapapu 22 % (sisältää vehnää)*, suola, valkosipuli, seesaminsiemen, muunnettu maissitärkkelys, happamuudensäätöaine (etikkahappo), väriaine (sokerikulööri), mausteet (korianterinsiemen, tähtianis, kaneli)." Sitä vastoin Pirkan hoisinkastike kuulostaa paljon heikkolaatuisemmalta, ainakin ainesosaluettelon perusteella: "vesi, sokeri, fementoitu soijapaputahna (SOIJApapu,VEHNÄjauho,vesi, sokeri, suola), luonnollisella käymismenetelmällä valmistettu soijakastike (SOIJApapu,VEHNÄjauho,vesi, sokeri, suola), glukoosisiirappi, muunnettu tapiokatärkkelys, tumma soijakastike (melassi, vesi, suola, SOIJAkastike), väri (E150c), happo(etikkahappo), säilöntäaine (kaliumsorbaatti), sakeuttamisaine(ksantaanikumi)" . Huomionarvoista tässä kastikkeessa on, että vesi on sen isoin aines, mausteita ei mainita ja että se sisältää glukoosisiirappia ja kaliumsorbaattia.